Maria Theresia Ahlefeldt

Maria Theresia Ahlefeldt, prinsesse av Thurn og Taxis (født 28. februar 1755, død 20 . desember 1810) var en dansk (opprinnelig tysk) komponist.

Hun var datter av Alexander Ferdinand, fyrste av Thurn og Taxis (1704–73) og hans tredje hustru prinsesse Maria Henriette Josepha av Fürstenberg-Stühlingen (1732–72).Maria Theresia Prinzessin von Thurn und Taxis, thepeerage.com. Besøkt 24. november 2016 Hun ble født i Regensburg, døde i Praha, men bodde størstedelen av sitt liv i Danmark. I 1780 giftet hun seg mot sin egen families vilje med grev Ferdinand Anton Christian Ahlefeldt (1747–1815). Ahlefeldt ble utnevnt til hoffmarskalk og senere direktør for Det Kongelige Teater i København.McVicker, Mary F.: Women Opera Composers: Biographies from the 1500s to the 21st Century, 2016, s. 10

Ahlefeldt har blant annet skrevet libretto til den komiske opera La Folie, ou quel Conte!, mens hennes største musikalske suksess ble musikken til en opera-ballet i fire akter av ballettmester Vincenzo Galeotti: Telemak paa Calypsos Øe med tekst av C. Pram. Hun har dessuten skrevet komposisjoner for stemme og kammerensemble.Maria Theresia Ahlefeldt, Dansk kvindebiografisk leksikon. Besøkt 25. november 2016

Ahlefeldt regnes som Danmarks første kvinnelige komponist.Ahlefeldt, Maria Theresia, kvast.org. Besøkt 24. november 2016

 Referanser 

Kategori:Danske komponister
Kategori:Tyske komponister
Kategori:Huset Thurn und Taxis
Kategori:Slekten Ahlefeldt
Kategori:Personer fra Regensburg
Kategori:Fødsler i 1755
Kategori:Dødsfall i 1810